43. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 284 της 21 Μαρτ./2 Απρ. 1966 (ΦΕΚ Α΄ 77) Περί θέσεως εν ισχύϊ διατάξεων τινών περί ελέγχου των κυκλοφορούντων γεωργικής χρήσεως φαρμάκων, του Νόμ. 2147/1952 ΄Εχοντες υπ’ όψιν: α)την διάταξιν του άρθρ. 59 του Νόμ. 2147/52 «περί προλήψεως και καταστολής των ασθενειών και εχθρών των φυτών και περί οργανώσεως της Φυτοπαθολογικής Υπηρεσίας, β)τας υπ’ αριθ. 380/21-1065 και 382/4-11-65 γνωμοδοτήσεις της Επιτροπής Ελέγχου Γεωργικών Φαρμάκων και γ)το υπ’ αριθ. 146/1966 πρακτικόν του Συμβουλίου Επικρατείας, προτάσει και του Ημετέρου επί της Γεωργίας Υπουργού, απεφασίσαμεν και διατάσσομεν: ΄Αρθρον μόνον.–1.Θέτομεν εν ισχύϊ καθ’ άπασαν την Επικράτειαν και δι’ άπαντα τα γεωργικής χρήσεως φάρμακα, τας διατάξεις περί ελέγχου γεωργικών φαρμάκων του προμνησθέντος Νόμ. 2147/52, εξαιρέσει των διατάξεων των άρθρ. 14 έως και 20 και του εδάφ. γ΄ της παρ. 1 του άρθρ. 21 του αυτού Νόμου. 2.Από της δημοσιεύσεως του παρόντος καταργούνται   αι διατάξεις  του  από  11-12-1954 (Αντί της σελ. 409(α) Σελ. 409(β) Τεύχος 439-Σελ. 7 ΄Αμυνα κατά των ασθενειών των Φυτών 16.Ε.β.40-43 Β.Δ/τος δημοσιευθέντος εις το υπ’ αριθ. 311/29-1254 ΦΕΚ. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον αυτόν επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος.

[Source: greek_legal_code_raptarchis | Tokens: 1187]